CELEX: 62015CA0551
Language: da
Date: 2017-03-09 00:00:00
Title: Sag C-551/15: Domstolens dom (Anden Afdeling) af 9. marts 2017 — Pula Parking d.o.o. mod Sven Klaus Tederahn (anmodning om præjudiciel afgørelse fra Općinski sud u Puli-Pola — Kroatien) (Præjudiciel forelæggelse — samarbejde om civilretlige spørgsmål — forordning (EU) nr. 1215/2012 — tidsmæssigt og materielt anvendelsesområde — det civil- og handelsretlige område — tvangsfuldbyrdelsesprocedure med henblik på inddrivelse af et ubetalt krav for offentlig parkering — omfattet — begrebet »ret« — notar, der har udstedt en fuldbyrdelsesordre på grundlag af et »autentisk dokument«)

8.5.2017   
            
            
               DA
            
            
               Den Europæiske Unions Tidende
            
            
               C 144/9
            
         Domstolens dom (Anden Afdeling) af 9. marts 2017 — Pula Parking d.o.o. mod Sven Klaus Tederahn (anmodning om præjudiciel afgørelse fra Općinski sud u Puli-Pola — Kroatien)
   (Sag C-551/15) (1)
   
   ((Præjudiciel forelæggelse - samarbejde om civilretlige spørgsmål - forordning (EU) nr. 1215/2012 - tidsmæssigt og materielt anvendelsesområde - det civil- og handelsretlige område - tvangsfuldbyrdelsesprocedure med henblik på inddrivelse af et ubetalt krav for offentlig parkering - omfattet - begrebet »ret« - notar, der har udstedt en fuldbyrdelsesordre på grundlag af et »autentisk dokument«))
   (2017/C 144/11)
   Processprog: kroatisk
   
      Den forelæggende ret
   
   Općinski sud u Puli-Pola
   
      Parter i hovedsagen
   
   
      Sagsøger: Pula Parking d.o.o.
   
      Sagsøgt: Sven Klaus Tederahn
   
      Konklusion
   
   
               1)
            
            
               Artikel 1, stk. 1, i Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at en tvangsfuldbyrdelsesprocedure, som er indledt af et selskab, der er ejet af en lokal myndighed, mod en fysisk person, der har bopæl i en anden medlemsstat, med henblik på inddrivelse af et ubetalt krav for parkering i et offentligt parkeringsanlæg, hvis drift er overdraget til dette selskab af den nævnte myndighed, ikke har karakter af straf, men blot udgør modydelsen for den tjenesteydelse, der er leveret, er omfattet af denne forordnings anvendelsesområde.
            
         
               2)
            
            
               Forordning nr. 1215/2012 skal fortolkes således, at notarer, der i Kroatien handler inden for rammerne af de beføjelser, som er tillagt dem i henhold til national ret i tvangsfuldbyrdelsesprocedurer på grundlag af et »autentisk dokument«, er omfattet af begrebet »ret« i nævnte forordnings forstand.
            
         
      (1)  EUT C 48 af 8.2.2016.